પાલનપુરમાં કલેક્ટર કચેરીના પ્રાંગણમાં પે એન્ડ યુઝની પાછળ આવેલ ખુલ્લી જગ્યામાં લાઈબ્રેરી બનાવવાના આશયથી તે જગ્યાની સોઈલ ટેસ્ટીંંગ માટેની કામગીરી માટે બોરવેલ બનાવવામાં આવેલ હતા અને જમીનનું ટેસ્ટીંગ કરવામાં આવેલ તે સ્થળે અલગ- અલગ ૧પ થી ર૦ ફુટ જેટલુ ઉંડુ ખોદકામ કરાયુ હતુ અને તે ખાડા ખુલ્લા મુકી દઈ તેની આસપાસ પણ કોઈ ફેન્સીંગ કરવામાં આવેલ ન હતુ અને ખુલ્લી જગ્યા હોવાથી રાજસ્થાનનો શ્રમિક પરીવાર ત્યાં બપોરના સુમારે બેઠો હતો અને તે સમયે તેમની બાળકી રમતા-રમતા ખુલ્લા બોરવેલમાં પડી જતા તેની માતાએ બુમાબુમ કરતા આસપાસથી દોડી આવેલા લોકોએ આ મામલે નગરપાલિકા અને વહીવટીતંત્રને જાણ કરતા જિલ્લા કલેક્ટર સહિતના અધિકારીઓ ઘટનાસ્થળે દોડી આવ્યા હતા અને તે સમયે પાલનપુર પાલિકાના ચીફ ઓફીસરે સેનીટેશન ઈન્સપેક્ટર લાલજીભાઈ સોલંંકીને ફોન કર્યો હતો, પરંતુ તેમનો મોબાઈલ રીસીવ ન થતા તેમની બેદરકારી મામલે તેમને સસ્પેન્ડ કરી દેવામાં આવ્યા છે.